מקורות למסכת מנחות – דף 4

(1) גמ' ד. "חוץ ממנחת חוטא ומנחת קנאות ... ה"נ הא כתיב בהו היא", רש"י

בענין מנחת חוטא שלא לשמה:

תוד"ה חטאת, שטמ"ק ג

רמב"ם פירוש המשנה מנחות פרק א ריש משנה א, רמב"ם פסולי המוקדשין טו:ב

בענין מותר מנחת חוטא:

רמב"ם פירוש המשנה שקלים ב:ה ד"ה ועשירית האיפה

מאירי שם "ונתגלגל אח"כ לבאר ... זו מנחת חוטא היא"

רמב"ם פסולי המוקדשין ה:ח, רמב"ם שקלים ב:ב, כס"מ שם

[גמ' מנחות קז: - קח. "תנן התם ששה לנדבה ... מותרה ירקב", תוס' שם ד"ה ושמואל]

גרי"ז על הרמב"ם פסה"מ ה:ח, גרי"ז מנחות ד. על רש"י ד"ה מה חטאת (הקטע הראשון)

[אור שמח הל' פסה"מ ה:ח, מקדש דוד קדשים ריש סימן יט]

בענין מנחת חוטא שמתו בעליה:

מקדש דוד קדשים יט:ז

פירוש המשנה לרמב"ם מסכת שקלים פרק ב משנה ה

[ה] מותר שקלים חולין, זוהי סברת בית הלל ולפי האופן שביארנו. ועשירית האיפה, היא החטאת שמקריב העני כשאין ידו משגת קרבן העוף, וזה בשבועת בטוי ודומיה, והוא אמרו יתעלה ואם לא תשיג ידו לשתי תורים או לשני בני יונה והביא את קרבנו אשר חטא עשירית האפה סלת לחטאת. ואם הפריש מעות לקנות זה העשירית איפה או לקנות תורים ובני יונה חובת זבים וזבות ויולדות, או לקנות חטאת ואשם, ונשאר מהם מותר. הרי אותו המותר קונין בו עולה נדבה.

בית הבחירה (מאירי) מסכת שקלים פרק ב

ונתגלגל אח"כ לבאר דין שאר המותרות וכדי לצרף את כלם ביחד כלל מותר השקלים עמהן והוא שאמר מותר השקלים חולין על הדרך שביארנו מותר עשירית האיפה נדבה פי' עשירית האיפה הבאה בדלי דלות במנחת חוטא כגון שבועת בטוי וחברותיה אם הפריש מעות למקחה אותו מותר הולך לנדבה ר"ל נדבת עולה לקיץ המזבח וי"מ למנחת נדבה ומפני שמותר המנחה למנחה ואינו כן שלא נאמר כן אלא במנחת נדבה כמו שנבאר בסמוך אבל זו מנחת חוטא היא

חידושי הגרי"ז מסכת מנחות דף ד עמוד א

שם, רש"י ד"ה מה חטאת מותרה נדבה, כדקאמר בשילהי ולד חטאת במס' תמורה (דף כ"ג ע"ב) זו מדרש דרש יהוידע הכהן כסף אשם וכסף חטאות לכהנים יהיו דבר הבא ממותר חטאת וממותר אשם ילקח בהם עולות הבשר לשם ועורות לכהנים, וקשה מאי חידש יהוידע הכהן הלא הלכה היא כל שבחטאת מתה באשם ירעה והוי עולה, והגר"א [בפי' תקלין חדתין בשקלים פ"ו ה"ד] פירש דהחידוש הוא לענין העורות דהוי לכהנים, אבל מדברי רש"י מכמה דוכתי לא משמע כן אלא דההלכה והמדרש דבר אחד הן וצ"ע, והנה בספרא איתא אי לנדבה יכול לנדבת בדק הבית, ונראה מזה דבהלכה לא נאמר אלא דהוי נדבה אבל לא נתפרש בהלכה מה יעשו בה, וע"ז בא מדרשו של יהוידע שיעשו בה עולות לקיץ המזבח, ובזה יתישב דברי הרמב"ם שכתב בהל' פסוה"מ (פ"ה הל"ח) דמותר מנחת חוטא בא לנדבת יחיד, ותמוה דהרי מנחת חוטא איתקש לחטאת כמבואר לקמן (דף ק"ח ע"א) וחטאת מותרו בא לקיץ המזבח, ועפי"ד נראה דההיקש הוא רק להלכה שנאמרה במותר חטאת דהוי נדבה, אבל לא למדרש של יהוידע דהוי עולות שזה אינו רק בחטאת, [א"ה עי' יסוד זה בארוכה בחידושי מרן רי"ז הלוי פ"ה מפסוהמ"ק ה"ח].

מקדש דוד קדשים סימן יט אות ז

ז) ומותר חטאת אזיל לנדבה חוץ מה' חטאות המתות דהלכתא גמירא לה דלמיתה אזלא, והיינו ולד חטאת ותמורת חטאת ושמתו בעליה ושנאבדה ונתכפר בעליה באחרת ושעברה שנתה, ואיכא פלוגתא דתנאי (תמורה ט"ו א) אם רק ביחיד נאמרה ההלכה דימותו או אף בציבור.

וראיתי להמנחת חינוך מצוה קכ"ה (ס"ק י"ב) דרצה לומר דמנחת חוטא שמתו בעליה קריבה, דעל מנחת חוטא לא נאמרה ההלכה ומש"ה קריבה, וכתב דאע"ג דאין לה על מה לבוא מ"מ אשכחן באשם שכשר שלא לשמו אף על גב דאינו מרצה ע"ש, אך נראה דאי אפשר לומר כן דקרבה, דבהדיא אמרינן בירושלמי סוטה (פ"ג הלכה ו') לר"ש דס"ל דמנחת חוטא של כהן נקמצת והקומץ קרב לעצמו והשיריים קרבין לעצמן, ואיבעי לן בירושלמי שם אותן שירים לר"ש אם יש להם דין קומץ או דין שירים, ואמרינן שם דנ"מ אם דינן כקומץ אינן באות בלילה ואין באות לאחר מיתה ומהני בהו מחשבה, ואם דינן כשירים באות בלילה ובאות לאחר מיתה ואין מחשב עליהם ע"ש, ומוכח להדיא דהקומץ אינו בא לאחר מיתה במנחת חוטא.

ונראה אי נימא דבמנחת חוטא לא נאמרה ההלכה, מנחת חוטא שמתה בעליה הו"ל כשאר מותר מנחת חוטא דנופל לנדבה, ולרש"י ז"ל במנחות (ק"ח ע"א) היינו דנופל לנדבת ציבור, ולהרמב"ם ז"ל (פ"ה מפסוה"מ ה"ח) היינו דקרבה מנחת נדבה, אך זה אפשר דוקא קודם שנתקדשה בכלי דיש לה פדיון אבל לאחר שקדשה בכלי אין לה תקנה ונשרפת.

אך בעיקר זה דבמנחה לא נאמרה ההלכה דלמיתה, ג"כ נסתר מהירושלמי סוטה שהביאו התוס' סוטה (כ"ג ע"א) ד"ה האומרת, גבי מנחת סוטה שהקשה הירושלמי אמאי נפדית באומרת טמאה אני לך ולאו כחטאת שמתה בעליה דמי ולים המלח אזיל ע"ש, ומוכח דאף במנחה נאמרה ההלכה.

אור שמח הלכות פסולי המוקדשין פרק ה הלכה ח

[ח] המפריש כו' למנחת חוטא כו' יביא מנחת נדבה:

רש"י (מנחות ק"ח ע"א ד"ה ומותר) פירש דאזלא לשופר לקנות עולות ציבור לנדבה, וכמדרשו של יהוידע בחטאת (זבחים קג, א), ורבינו פירש דלא נפקא מכללא דמותר מנחה למנחה, וכמו דמדקדק בתוספתא דשקלים (פ"א ה"ח) מותר יין ליין ומותר דמי שמן לשמן כו', אלמא דקפדינן דמותר יהא לדבר המופרש למתחלה, לכן גם מותר מנחת חוטא אזלא למנחת נדבה, ואם כי נדבה בשל צבור ליכא אזלא לנדבת יחיד, ויליף מקרא דמקריא חטאת, דכמו חטאת אינו טעון נסכים, ואזיל לעולת נדבה דטעון נסכים, כן מנחת חוטא ומנחת קנאות דאינן טעונין שמן ולבונה אזלי למנחת נדבה דטעונין שמן ולבונה, ואף על גב דשמואל מוקי הך ששה לנדבה על מותרות (מנחות שם), וחשיב מותר מנחת חוטא, אין ראיה, דרבינו מפרש בשקלים (ה' שקלים פ"ב ה"ב) דהי"ג למקדיש דמים לעולת נדבה, דאינו משל צבור, ואולי במפריש להציבור להתנדב לעולת צבור, וכן משמע (מנחות בדף ק"ד ע"א) הנך לנדבת צבור אזלי, ומותר עשירית האיפה כיון דאינה קרוי חטאת ומעות חביתין בנדבה ליכא, וחטאת לא מקריא, א"כ ליכא להביא מנחת נדבה, אף על גב דמתנדב אדם מנחת נסכים (זבחים פ"ז ע"א), וזה עשרון בלול בג' לוגין, רק אינה נאפת כמנחת חביתין, וכן אינה באה לבונה לכן תרקב, ודוק, וכל הנך שפירש רבינו הוא בלא מת, דבהפריש ומת פסק בשקלים (ה' שקלים פ"ג הי"ב) דג"כ לנדבה אזלי, ויעוין ירושלמי שם (שקלים פ"ב ה"ד) דהוה"ד במותר נסכיו של נזיר דקדשי קדשים הוי, ודייק רבינו המפריש מעות למנחת חוטא, זה על שופר שאמרו למנחת חוטא כדאמר שמואל, או שהפריש מנחת חוטא והותרה כו', זה על שאמרו במותר ירקב, וזה במפריש סולת, ומנחת קנאות יפדה ויקריב מנחת נדבה, דשעורים ליכא בנדבה, ופשוט: